12. lokakuuta
Tapahtumia

1492 – Kristoffer Kolumbus saapui maihin Amerikkaan Bahamalla ensimmäisellä löytöretkellään.
1773 – Yhdysvaltain ensimmäinen mielisairaala avattiin Virginiassa.
1792 – Yhdysvalloissa (New Yorkissa) vietettiin ensimmäistä kertaa Kolumbuksen päivää.
1810 – Ensimmäinen Oktoberfest: baijerilaiset kuninkaalliset kutsuivat Münchenin asukkaat mukaan viettämään Baijerin prinssi Ludwig I:n ja prinsessa Therese von Sachsen-Hildburghausenin hääjuhlaa.
1822 – Brasilia itsenäistyi muodollisesti Portugalista. Pedro I julistettiin hallitsijaksi.
1847 – Saksalainen keksijä ja teollisuusmies Werner von Siemens perusti Siemens AG & Halske -yrityksen.
1915 – Ensimmäinen maailmansota: saksalaiset teloittivat brittiläisen sairaanhoitajan Edith Cavellin hänen autettuaan satoja liittoutuneiden sotilaita pakenemaan Belgiasta.
1920 – Aselepo Puolan ja bolševikkien välillä solmittiin puolalaisten valloitettua Vilnan, Minskin ja Tarnopolin.
1928 – Rautakeuhkoa (hengityslaite) käytettiin ensimmäistä kertaa lastensairaalassa Bostonissa.
1931 – 30 metriä korkea Cristo Redentor -patsas paljastettiin Rio de Janeirossa.
1933 – Alcatrazin saarella sijainneet Yhdysvaltain armeijan rangaistusparakit siirtyivät Yhdysvaltain oikeusministeriön haltuun.
1940 – Lascaux’n luolasta löydettiin jopa 20 000 vanhoja maalauksia.
1950 – Yhdysvaltain 8. armeija miehitti Pohjois-Korean pääkaupungin Pjongjangin.
1951 – Eduskunta hyväksyi Ahvenanmaan uuden itsehallintolain.
1960 – Kylmä sota: Nikita Hruštšov paukutti kengällään pöytää YK:n yleiskokouksen istunnossa protestoidakseen Neuvostoliiton Itä-Euroopan politiikasta käytyä keskustelua.
1963 – Yhdysvaltalainen näyttelijä Jayne Mansfield saapui vierailulle Suomeen esiintyen Ruotsalaisessa teatterissa Helsingissä.
1964 – Avaruustutkimus: Neuvostoliitto laukaisi Voshod 1:n Maata kiertäneelle radalle ensimmäisenä avaruusaluksena, jossa oli useamman hengen miehistö (myös ensimmäinen lento ilman avaruuspukuja).
1968 – Kesäolympialaiset alkoivat Méxicossä.
1968 – Espanjalle kuulunut Päiväntasaajan Guinea itsenäistyi.
1970 – Vietnamin sota: Yhdysvaltain presidentti Richard Nixon ilmoitti Yhdysvaltain vetävän vielä 40 000 sotilasta Vietnamista ennen joulua.
1976 – Kiinan kansantasavalta ilmoitti, että Hua Guofeng on menehtyneen Mao Zedongin seuraaja Kiinan kommunistisen puolueen puheenjohtajana.
1983 – Japanin entinen pääministeri Kakuei Tanaka tuomittiin neljäksi vuodeksi vankeuteen kahden miljoonan dollarin lahjusten ottamisesta Lockheediltä.
1983 – Parlamenttienvälinen liitto (IPU) antoi Etelä-Korean pääkaupungissa Soulissa pitämässään kokouksessa yksimielisen julkilausuman, jossa paheksuttiin jyrkästi niiden neuvostoliittolaisten viranomaisten toimia, joiden vastuulla syyskuinen matkustajakoneen alasampuminen oli. Julkilausumassa ei kuitenkaan tuomittu Neuvostoliiton valtiota.
1983 – Puola esitti Norjan Varsovan-suurlähettiläälle virallisen vastalauseen sen johdosta, että Nobelin rauhanpalkinto oli päätetty myöntää Solidaarisuuden johtajalle Lech Wałęsalle.
1983 – Pääesikunnan päällikkö kenraali Jaakko Valtanen tuli uudeksi puolustusvoimain komentajaksi hänen edeltäjänsä Lauri Sutelan jäädessä eläkkeelle.
1984 – Margaret Thatcher selvisi IRA:n aamuöisestä (02:51) pommi-iskusta Brightonin Grand Hoteliin, jossa oli tarkoitus järjestää konservatiivien puoluekokous. Viisi osallistujaa kuoli, ja teollisuusministeri Norman Tebbit vaimoineen loukkaantui. Thatcher vaati kokouksen jatkamista ja piti puheensa aamulla aikataulun mukaan.
1984 – Teologian tohtori Matti Sihvonen nimitettiin Kuopion hiippakunnan uudeksi piispaksi. Edellinen piispa Jukka Malmivaara jäi eläkkeelle.
1993 – Eduskunta hyväksyi omaisuudenhoitoyhtiöiden eli niin sanottujen roskapankkien perustamisen.
1994 – Nasa menetti radioyhteyden Magellan-avaruusluotaimeen sen laskeutuessa Venuksen tiheään kaasukehään (avaruusalus luultavasti paloi kaasukehässä 13. tai 14. lokakuuta).
1995 – Iltapäivälehti Expressen kertoi Ruotsin varapääministerin Mona Sahlinin käyttäneen hallituksen luottokorttia yksityisiin menoihinsa. Asiasta nousi kohu ja Sahlinin nousussa ollut poliittinen ura katkesi.
1996 – Suuntanumerouudistus toteutettiin Suomessa. Vanhat suuntanumerot poistuivat käytöstä.
1996 – Suomen markka kytkettiin Euroopan valuuttajärjestelmään ERM:iin.
1998 – Yhdysvaltain kongressi hyväksyi digitaalisia tekijänoikeuksia säätelevän lain, Digital Millennium Copyright Actin.
1999 – Kenraali Pervez Musharraf ottaa vallan Pakistanissa syösten pääministeri Nawaz Sharifin vallasta.
2000 – Terrorismi: Jemenin Adenissa Yhdysvaltain laivaston alus USS Cole (DDG 67) vahingoittui pahoin itsemurhaiskussa. Räjähdyksessä sai 17 miehistön jäsentä surmansa ja 39 haavoittui.
2000 – Suomen pisin moottoritie otettiin käyttöön, kun pääministeri Paavo Lipponen avasi liikenteelle valtatie 3:n moottoritieosuuden Sääksmäen Jutikkalasta Lempäälän Kuljuun.
2002 – Terroristit räjäyttivät pommeja kahdessa balilaisessa yökerhossa Kutassa, 202 ihmistä sai surmansa ja yli 300 haavoittui.
2003 – 30 potilasta kuoli mielisairaalan palossa Randilovštšinassa Valko-Venäjällä.
2003 – Michael Schumacher varmisti kuudennen Formula 1 -maailmanmestaruutensa, kaikkien aikojen ennätyksen.
2007 – Tasavallan presidentti Tarja Halonen myönsi tekstiilitaiteilija-keraamikko Vuokko Eskolin-Nurmesniemelle taiteen akateemikon arvon.
2010 − Marhanetsin tasoristeysonnettomuudessa Ukrainassa kuoli yli 40 ihmistä.
2010 – TV2:n Ajankohtainen kakkonen -ohjelmassa esitettiin Homoilta-keskustelu, joka johti muutaman päivän aikana liki 10 000 suomalaisen eroon evankelisluterilaisesta kirkosta.
2010 – Asteroidi ”2010 TD54” ohitti Maan vain 45 000 km:n etäisyydeltä ollen lähimmillään Singaporen yläpuolella.